kardosdrur/scandi-wiki huggingface dataset:
Vandkremering

Vandkremering eller resomation er et alternativ til begravelse eller kremering, hvor liget opløses kemisk.

Metoden har siden 2000 år vundet frem i dele af USA og Canada, og i Holland samt Norge overvejes den indført.

Processen 

Liget placeres i et trykkammer, som fyldes med en blanding af kaliumhydroxid og vand, som opvarmes til 160 °C. På grund af trykket koger opløsningen ikke, men i løbet af fire til seks timer nedbrydes og opløses væv og organer og danner en tyktflydende væske. Væsken drænes og tilbage i kammeret er knogler, som skylles, tørres og pulveriseres før udlevering til de efterladte. Væsken kan enten bortskaffes som spildevand eller anvendes som næring til planter.

Metoden blev patenteret i USA i 1888 som en metode til at konvertere dyre-kadavre til næring for planter.

Etik og religion 

Processen markedsføres som bæredygtig og grøn, idet energiforbruget kun er en fjerdedel af hvad ville være brugt ved kremering og vandforbruget er betydeligt lavere end ved pleje af et gravsted. Det kan for nogle virke stødende, at en del af liget bortskaffes som affald (spildevand).

Metoden accepteres af kristne, som ikke er bogstavtro i forhold til kødets opstandelse. Jødedommen og islam afviser metoden på linje med kremering.

Se også 
 Søbegravelse

Referencer 

Død
Carsten Munk-Hansen

Carsten Munk-Hansen (født 31. maj 1959) er professor ved Juridisk Institut ved Aalborg Universitet. Hans forskningsområde er formueret og retsteori. I 2007 fik han tildelt en Ph.d.-graden ved Aarhus Universitet for en afhandling om ansvarsfraskrivelser i ejendomshandler.

Karriere 
Fra 1985-1988 var Carsten Munk-Hansen advokatfuldmægtig og fra 1988-2004 advokat. Herefter var han indskrevet som Ph.d.-studerende fra januar 2005-juni 2007, og blev efterfølgende ansat som ekstern lektor ved Aarhus Universitet, mens han var advokat. Han blev ansat ved Aalborg Universitet som adjunkt i 2009 og er i dag professor. Siden 2008 har han løbende afholdt kurser for advokater, ejendomsmæglere, forsikringsansatte m.fl. Fra 2017-2021 var han udnævnt af erhvervsministeren til formand for Planklagenævnet. I 2012-2013 og 2016-2018 var han leder af forskergruppen Formueret.  

Carsten Munk-Hansen var medstifter af Juridisk Forening i Aalborg ultimo 2015, hvor han også var bestyrelsesmedlem fra januar 2016-juni 2020. Carsten Munk-Hansen blev i 2013 kåret som ”Årgangens underviser 2008-2013” ved jurastudierne på Aalborg Universitet. Han har desuden optrådt i medierne mange gange.

Publikationer 

Carsten Munk-Hansen har udgivet en række bøger. 

 2007. Ansvarsregulering i overdragelsesaftaler – Vilkår om ansvarsfraskrivelse og ansvarsbegrænsning i aftaler om overdragelse af fast ejendom. Jurist- og Økonomforbundets Forlag. 302 sider
 2010. Fast ejendom – Overdragelse, mangler og anden misligholdelse. Jurist- og Økonomforbundets Forlag. 632 sider
 2012. Retssikkerhed i konkurrence med andre hensyn. Antologi: Munk-Hansen, C., Schultz, T. (red.). Jurist- og Økonomforbundets Forlag
 2014. Retsvidenskabsteori. Jurist- og Økonomforbundets Forlag. 411 sider
 2015. Fast ejendom, I: Overdragelsen, 2. udg. Jurist- og Økonomforbundets Forlag. 538 sider
 2015. Fast ejendom III: Ejerbeføjelsen, 1. udg. Jurist- og Økonomforbundets Forlag. 158 sider
 2016. Fast ejendom II: Bolighandlen, 1. udg. Jurist- og Økonomforbundets Forlag. 385 sider
 2017. Den juridiske løsning. Introduktion til den juridiske metode. 117 sider
 2018. Retsvidenskabsteori, 2. udg. Jurist- og Økonomforbundets Forlag. 433 sider
 2021. Den juridiske løsning, 2. udg. Jurist- og Økonomforbundets Forlag. 124 sider
 2021. Ejendomsformidlingsloven med kommentarer, Jurist- og Økonomforbundets Forlag. 696 sider
 2022. Retsvidenskabsteori, 3. udg. Jurist- og Økonomforbundets Forlag. 471 sider
 2023. Fast ejendom I, Overdragelsen, 3. udg. Jurist- og Økonomforbundets Forlag. 571 sider.

Han har endvidere publiceret en række artikler om bl.a. ansvarsfraskrivelse for rådgivere, spiludbyderes ansvar, grænsedragning af, hvem der hæfter for forskellige skader ved fast ejendom, betingelser for afståelsesret i lejemål og retssikkerhedsspørgsmål i klagenævnsbehandling.

Referencer 

Professorer fra Aalborg Universitet
Ansatte ved Aalborg Universitet
Alumni fra Aarhus Universitet
Conradine Barner Aagaard

Conradine Barner Aagaard (1836 i Slagelse - 19. februar 1920), var en dansk forfatter.

Conradine Barner var datter af oberstløjtnant S V.T. Barner og Hertha Adelaide Herbst. Under pseudonymet Annitta Carell skrev hun i 1870'erne otte populære romaner. Ud over den biedermeier-romantiske debut Armbåndet (1870) inkluderer hendes forfatterskab også historisk romaner og noveller. Hun giftede sig 1880 med adjunkten O.H.C.J. Aagaard. Hendes gravsted er Hillerød Kirkes kirkegård, hvor hun på gravstenen er tituleret "Professorinde".

Bibliografi 
Armbåndet (1870)
Plejesøstrene (1871)
Slottet Chantily (1874)
Jonskirken (1874)
I Landflygtighed (1875)
Tante Ulrike (1876)
Det forsvundne Manuskript (1877)
I Thyringen (1878)
Charlotte Amalie (1878)
Karen Munk (1888)

Kilder

Eksterne henvisninger 
 Conradine Barner Aagaard på danskforfatterleksikon.dk

Forfattere fra Danmark i det 19. århundrede
Romanforfattere fra Danmark
Personer fra Slagelse
Charlotte Aagaard (tennisspiller)

Charlotte Aagaard (født 1. december 1977) er en dansk tidligere professionel tennisspiller. 

Aagaard repræsenterede det danske Fed Cup-hold i alt 16 gange mellem 1995 og 2001. 
Aagaard konkurrerede i ITF Circuit tournaments, vinder seks doubles titler.

Kilder

Eksterne henvisninger 
 

Tennisspillere fra Danmark
Apollonia (Illyrien)

Apollonia (oldgræsk, koine-græsk: Ἀπολλωνία, ἡ; byetnisk: Ἀπολλωνιάτης, Apolloniates;   ;  eller Apolonia) var en gammel græsk handelskoloni, der udviklede sig til en uafhængig polis og senere en romersk by i det sydlige Illyrien i den klassiske antik. Den var placeret på højre bred af floden Aoös/Vjosë-, cirka 10 km fra den østlige kyst af Adriaterhavet.  Dens ruiner ligger i præfekturet Fier, tæt på landsbyen Pojan i Albanien.

Historie 
Apollonia blev grundlagt omkring 600 f.Kr. af gamle græske kolonister fra Korinth og muligvis Corcyra som en handelsafvikling efter en invitation fra lokale illyriere på et stort set forladt kystområde. Det var måske den vigtigste af de adskillige klassiske byer kendt som Apollonia. Korintisk kolonipolitik synes at have været relativt liberal og var mere fokuseret mod ressourceudvinding for at støtte den voksende korintiske befolkning snarere end udnyttelse eller udvisning af den lokale illyriske befolkning. Apollonia fik gradvist politisk uafhængighed fra Korinth og blev organiseret som polis under et oligarkisk system. Ifølge Aristoteles herskede en lille græsk eliteklasse, der stort set nedstammede fra de oprindelige kolonister, over en stort set lokal illyrisk befolkning.

Apollonia blomstrede i den romerske periode. Fra det 2. århundrede f.Kr. blev det et vigtigt militærområde for de romerske hære. Den var hjemsted for en berømt filosofisk skole, og ved udgangen af den republikanske periode blev den et vigtigt centrum for græsk lærdom. Apollonias omdømme tiltrak mange strålende studerende fra forskellige dele af imperiet, herunder Augustus, den første romerske kejser. Byen begyndte at falde i det 3. århundrede e.Kr., da havnen begyndte atmudre til i silt efter et jordskælv. Byen blev forladt i det 4. århundrede e.Kr.

Byens navn er nævnt blandt de moderne bispedømme i den ortodokse kirke i Albanien (Apollonia og Fier). Ruinerne blev udpeget som en arkæologisk park den 7. april 2003 af Albaniens regering.

Kilder og henvisninger 
 
 Officiel side for den nationale arkæologiske park i Apollonia
 GCatholic - bispedømme & titular se

Illyrien
Albaniens historie
Albaniens geografi
Quavo

Quavious Keyate Marshall (født 2. april 1991), også kendt som Quavo, er en amerikansk rapper, sangskriver og producer. Han er bedst kendt for at være medlem af rapgruppen Migos.

Eksterne henvisninger 
 
 
 Quavo på vultur

Rappere fra USA
To Pimp a Butterfly

To Pimp a Butterfly er Kendrick Lamars tredje album. Det blev udgivet d. 15. marts, 2015 af Top Dawg Entertainment, Aftermath Entertainment og Interscope Records.

Trackliste 

Album fra 2015
Hiphopalbum
Jazzalbum
Jacques de Maleville

Jacques de Maleville, født og døbt den 19. juni 1741 i Domme, hvor han døde den 22. november 1824, fransk advokat og politiker, var en af tegnerne for den civile lov.

Noter 

Politikere fra Frankrig
Sindssyge Ting

Sindssyge Ting er det 7 studiealbum udgivet af musikgruppen Suspekt den 14. februar 2020. Albummet består af 15 sange med en samlet længde på 1 time og 2 min. Lige siden suspekt udgav singlen "Gonzo" den 24. maj 2019, som endte med at dominere sommerens hitliste, havde albummet været under opsejling. "Gonzo" vandt også årets hit ved Zulu Awards 2020, og Suspekt blev kåret som årets gruppe ved Danish Music Awards 2020.  

Albummet giver lytteren et indblik i alt hvad bandet har oplevet siden de udgav deres 6 album "100% Jesus" den 17. februar 2017. 

Sindssyge ting blev kåret som Danmarks andet bedste album i 2020 af Soundvenue. 

Bandet som består af Andreas Bai Duelund (Bai-D), Emil Simonsen (Orgi-E) og Rune Rask var på turne' i 2020, men nåede ikke at afslutte den grundet Covid-19 

Albummet er lavet og udgivet af pladeselskaberne Universal Music A/S og Tabu Records.

Albummet er produceret af Rune Rask og Jonas Vestergaard

Tekst og vokal: Andreas Bai Duelund og Emil Simonsen

Spor 
Albummet er delt ind i to plader.

Tour 
I forbindelse med udgivelsen blev Sindssyg Arena Tour 2020, hvor en af en tour blev aflyst pga. Covid-19. Derudover skulle de også have spillet på årets Roskilde festival. 
14/11-2020, Jyske Bank Arena, Odense, Danmark 
21/11-2020, Jyske Bank Box, Herning, Danmark 
27/11-2020, Gigantium, Aalborg, Danmark 
05/12-2020, Royal Arena, København, Danmark

Kilder 

Suspekt
Album fra 2020
Östansjö

Östansjö kan referere til flere lokaliteter i Sverige:
 Östansjö (Hallsbergs kommun) − et byområde i Hallsbergs kommun, Örebro län, Närke
 Östansjö (Härjedalens kommun) − en by i Härjedalens kommun, Jämtlands län, Härjedalen
 Östansjö (Söderhamns kommun) − en tidligere småort i Söderhamns kommun, Gävleborgs län, Hälsingland
 Östansjö (Örnsköldsviks kommun) − en by i Örnsköldsviks kommun, Västernorrlands län, Ångermanland
 Östansjö (Sundsvalls kommun) − en mindre by i Sundsvalls kommun, Västernorrlands län, Medelpad
Östansjö (Hallsbergs kommun)

Östansjö er et byområde i Hallsbergs kommun i Örebro län i Sverige.

Historie 
Stationshuset blev indviet langs med stambanen i 1907. Et stort antal skofabrikker var hovednerven i ekspansionen, men byen havde også flere aktive idrætsklubber.

Östansjö ligger i Viby socken og indgik efter kommunalreformen i 1862 i Viby landskommun. I denne indrettedes til byen den 17. december 1943 Östansjö municipalsamhälle, som blev opløst den 31. december 1955. Fra 1965 til 1970 indgik byen i Hallsbergs köping, og siden 1971 i Hallsbergs kommun.

Bebyggelsen 
Östansjö er en villabebyggelse med en mindre antal små arbejdspladser. Byen rummer et stort antal foreninger, blandt andet en frikirkeforsamling, forældreforening og idrætsforening. Bäcksjön udgør et populært mødested og badestrand.

Nær byen ligger den spektakulære Dovrasjödalen, som udgøres af en revnedannelse.

Billeder

Referencer

Eksterne henvisninger 

 Websted om byen

Byer i Hallsbergs kommun
Channel 4 News

Channel 4 News er det vigtigste nyhedsprogram på det britiske tv-netværk Channel 4. Det er produceret af ITN og har været i drift siden Channel 4s lancering i november 1982.

Eksterne henvisninger 
 

Tv-programmer fra Channel 4
Nyheds- og aktualitetsprogrammer fra Storbritannien
Claus Leth Bak

Claus Leth Bak (født 13.04.1965) er professor ved Institut for Energiteknik ved Aalborg Universitet. Han forsker i eltransmission og højspændingsteknik og underviser i elsystemer, eltransmission, højspændingsteknik og elektriske kurser.

Uddannelse og karriere 
Claus Leth Bak er kandidat i Elektrisk Energiteknik fra Aalborg Universitet fra 1994. Fra 1994-1999 arbejdede han som civilingeniør ved I/S Nordjyllandsværket. Han var adjunkt ved Aalborg Universitet fra 1999-2002, hvorefter han var lektor indtil 2011, hvor han blev professor. Claus er siden 2011 Ph.d. programleder for Ph.d. programmet Energy Technology med mere end 100 Ph.d. studerende samt medlem af ENG fakultetets Ph.d. udvalg.

I 2015 modtager han sin Ph.d. med afhandlingen ”EHV/HV Underground Cable Systems for Power Transmission” fra Aalborg Universitet. Han er leder af sektionen ”Electric Power Systems and Microgrids” og vice programleder for forskningsprogrammet ”Modern Power Transmission System”.

Siden 2019 har han desuden været formand for CIGRE’s Danske Nationalkomité og medlem af CIGRE Administrative Council og CIGRE Technical Council.

Priser 
Claus Leth Bak har vundet en række priser gennem sin karriere:

 CIGRE Distinguished member award 2020
 CIGRE Technical Council award 2020
 IEEE PEDG Best Paper award 2016
 IET DPSP Best Paper award 2014

Publikationer 
Claus Leth Bak har udgivet over 350 publikationer og 2 bøger:

 Electromagnetic Transients in Power Cables, Filipe Faria da Silva og Claus Leth Bak, SPRINGER 2013
 Electrical Design of a 400 kV Composite Tower, Tohid Jahangiri, Qian Wang, Filipe Faria da Silva og Claus Leth Bak, SPRINGER 2019

Referencer 

Professorer fra Aalborg Universitet
Ansatte ved Aalborg Universitet
Alumni fra Aalborg Universitet
Cass Elliot

Cass Elliot (født Ellen Naomi Cohen den 19. september 1941, død 29. juli 1974) var en amerikansk sangerinde, der er mest kendt for at være sanger i folk-rock bandet The Mamas And The Papas. Som solist fik hun tillige succes med "Make Your Own Kind Of Music", og "Dream A Little Dream Of Me".

Død 
Cass Elliot døde fra et hjerteanfald i 1974. Myten er at hun døde af at blive kvalt i en skinkesandwich, men det er ikke sandt.</small>

Diskografi

Albums

The Big 3
 1963: The Big 3
 1964: Live at the Recording Studio

The Mugwumps
 1965: The Mugwumps

The Mamas and the Papas
 1966: If You Can Believe Your Eyes and Ears
 1966: The Mamas & the Papas
 1967: The Mamas and the Papas Deliver
 1968: The Papas & The Mamas
 1970: Monterey Pop Festival (Live) (recorded in 1967)
 1971: People Like Us

Solo

"-" indicates the album did not chart or was not released in that territory.

Soundtrack
 1970: Pufnstuf (soundtrack med Mama Cass)
 1971: "The Costume Ball" from Doctor's Wives 
 1996: Beautiful Thing (soundtrack med Mama Cass og the Mamas and the Papas)

Single

Referencer

Eksterne henvisninger 
 
 

Sangere fra USA
Skuespillere fra Maryland
George Neville, 1. baron Latimer

George Neville, 1. baron Latimer eller (Latymer) (død 30. december 1469) var en engelsk adelsmand.

George Neville var den femte søn af Ralph Neville, 1. jarl af Westmorland og hans anden hustru Joan Beaufort, datter af Johan af Gent. Han arvede Latimer-godset efter sin halvonkel John Nevilles død, 6. baron Latimers død i 1430 (se baron Latimer), og den 25. februar 1432 blev han indkaldt til parlamentet som baron Latimer.

Lord Latimer kæmpede senere i Skotland i 1436, var fredsdommer for Cumberland i 1437 og blev optaget i det gehejmerådet i 1439.

I 1437 blev Lord Latimer gift med Lady Elizabeth (1417–1480), datter af Richard Beauchamp, 13. jarl af Warwick og hans første hustru, Elizabeth Berkeley. De fik fire børn:

 Katherine Neville, der døde barnløs.
 Sir Henry Neville (d. 26. juli 1469), som blev gift med Joan Bourchier, datter af John Bourchier, 1. baron Berners og Marjorie Berners, og fik følgende børn:
 Joan Neville, født ca. 1464, Latimer, Buckinghamshire, England; hun blev gift med Sir James Ratclyffe. 
 Richard Neville, 2. baron Latimer (Latimer, Buckinghamshire / Sinnington, North Riding of Yorkshire, ca. 1468 - Snape, North Yorkshire, december 1530, begravet i Well, North Yorkshire), gift i Grafton, Worcestershire i 1490 med Anne Stafford (Grafton, Worcestershire, ca. 1471 - efter 1513, begravet i Well, North Yorkshire), datter af Sir Humphrey Stafford af Grafton (Grafton, Worcestershire, ca. 1427, henrettet efter ordre af kong Henrik 7. for at have taget Richard 3.'s side, Tyburn, 8. juli 1486) og Catherine Fray (1437–1482), og fik afkom, herunder John Neville, 3. baron Latimer.
 Thomas Neville (1468–1546), Født i Shenstone, Staffordshire, England. Han var Lord af Mathom og giftede sig med Letitia Harcourt (1494–1520), datter af Sir Robert Harcourt af Stanton Harcourt og Agnes Lymbrake, og fik afkom.
 Thomas Neville, af Shenstone, Staffordshire.
 Jane Neville, der blev gift med Oliver Dudley. [ <span title="This claim needs references to reliable sources. (May 2011)">citat nødvendigt</span> ]

George Neville ser ud til at have lidt af en eller anden form for demens i sine senere år, da han blev beskrevet som en "idiot", og værgemålet over hans lande blev givet til hans nevø, Richard Neville, 16. jarl af Warwick, "Kongemageren". George Neville, Lord Latimer, døde den 30. december 1469 og blev efterfulgt i baroniet af sit barnebarn Richard, idet hans ældste søn Sir Henry Neville var død flere måneder tidligere i Slaget ved Edgecote Moor, den 26. juli 1469.

Referencer

Yderligere læsning 

 Kidd, Charles, Williamson, David (redaktører). Debrett's Peerage and Baronetage (udgave 1990). New York: St Martin's Press, 1990.
 Leigh Rayment's Peerage Pages
 

Tjek fødselsår
Adel fra England
Nils Opdahl

Nils Opdahl (født 16. november 1882 i Bergen, død 28. december 1951 smst) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point. Hans bror Jacob Opdahl var også med på holdet under OL 1912.

Referencer 

Gymnaster fra Norge
Personer fra Bergen
Deltagere for Norge ved sommer-OL 1912
Olympiske mestre fra Norge
Isak Abrahamsen

Isak Abrahamsen (født 28. april 1891 i Bergen, død 29. april 1972 i Oslo) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer 

Gymnaster fra Norge
Deltagere for Norge ved sommer-OL 1912
Olympiske mestre fra Norge
Hartman Bjørnsen

Alfred Hartman Bjørnsen (Bjørnson) (født 2. februar 1889 i Stavanger, død 25. september 1974 smst) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer 

Gymnaster fra Norge
Deltagere for Norge ved sommer-OL 1912
Olympiske mestre fra Norge
Alfred Engelsen

Alfred Bertran Engelsen (født 16. januar 1893 i Bergen, død 13. september 1966 i Tvedestrand) var en norsk gymnast og dykker, som deltog i OL 1912 i Stockholm.

Ved OL 1912 var han med for Norge i holdkonkurrencen i gymnastik i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Desuden deltog han i den kombinerede dykningskonkurrence med hop fra 5 og 10 meter vipperne. Engelsen blev sidst i sit indledende heat med 28,3 point, hvorved han var færdig i konkurrencen.

Referencer 

Gymnaster fra Norge
Dykkere
Deltagere for Norge ved sommer-OL 1912
Olympiske mestre fra Norge
Bjarne Johnsen (gymnast)

Bjarne Johnsen (født 27. april 1892 i Bergen, død 4. september 1984 smst) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer

Eksterne henvisninger 
 Knud Leonard Knudsen Biography and Olympic Results – Olympics at Sports-Reference.com  

Gymnaster fra Norge
Personer fra Bergen
Deltagere for Norge ved sommer-OL 1912
Olympiske mestre fra Norge
Per Mathiesen

Per Anton Mathiesen (Mathisen) (født 11. marts 1885 i Kragerø, død 2. juni 1961 i Sarpsborg) var en norsk gymnast, som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer 

Gymnaster fra Norge
Deltagere for Norge ved sommer-OL 1912
Olympiske mestre fra Norge
Frithjof Sælen

Frithjof Olsen Sælen (født 5. august 1892 i Bergen, død 9. oktober 1975 smst) var en norsk gymnast, som deltog i to olympiske lege i begyndelsen af 1900-tallet.

Sælen var ved OL 1912 i Stockholm med på det norske hold, som i gymnastik vandt holdkonkurrencen for hold i frit system. Nordmændene opnåede 22,85 point og vandt guld foran finnerne med 21,85 og danskerne med 21,25 point. Der var fem hold med i konkurrencen.

Ved legene otte år senere i Antwerpen var han igen med på det norske hold i holdkonkurrencen i fri stil. Her vandt nordmændene sølv med 48,55 point, mens Danmark vandt guld med 51,35 point. Kun de to hold deltog i konkurrencen.

Frithjof Sælen var far til forfatteren og modstandsmanden Frithjof Sælen, jr.

Referencer 

Gymnaster fra Norge
Personer fra Bergen
Deltagere for Norge ved sommer-OL 1912
Deltagere for Norge ved sommer-OL 1920
Olympiske mestre fra Norge
Olympiske sølvmedaljevindere fra Norge
Sigvard Sivertsen

Sigvard Jakob Sivertsen (født 27. februar 1881 i Bergen, død 27. december 1963 smst) var en norsk gymnast, som deltog i to olympiske lege i begyndelsen af 1900-tallet.

Sivertsen var ved OL 1908 i London med på det norske hold, som vandt sølv i holdkonkurrencen i gymnastik efter svensk system. Svenskerne vandt guld 438 point, mens nordmændene fik 425 point og Finland på tredjepladsen 405. Der var otte hold med i konkurrencen.

Ved OL 1912 i Stockholm var han igen på det norske hold i gymnastik efter svensk system. Igen vandt svenskerne guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Referencer 

Gymnaster fra Norge
Personer fra Bergen
Deltagere for Norge ved sommer-OL 1908
Deltagere for Norge ved sommer-OL 1912
Olympiske mestre fra Norge
Olympiske sølvmedaljevindere fra Norge
Oleg af Novgorod

Oleg af Novgorod (Old østslavisk: Ѡлегъ;  Oleg Vesjtjij "Profeten Oleg"; ; Dansk: Helge) var en væringsk fyrste eller høvding, der regerede hele, eller dele af, folket Rus i slutningen af det 9. århundrede og begyndelsen af det 10. århundrede. Oleg er østslavisk version af det norrøne navn Helgi eller Helge.

Det var Oleg, der stod i spidsen for rus'ernes erobringer mod syd. Han indtog Smolensk og fortsatte senere længere sydpå langs Dnepr til det nuværende Kijev. Ifølge Nestorkrøniken narrede han Askold (Hoskuld) og Dir (Dyre) (udsendt af Rurik), der regerede i hovedstaden, og dræbte dem begge. Han tog magten i Kievriget og underlagde sig senere de andre stammerns områder og flyttede hovedstaden af Novgorod til Kijev, hvorved han skabte grundlaget for det magtfulde Kijevrige. Han var ifølge Nestorkrøniken herskeren over rus'erne fra 879 til 912.

Oleg gennemførte endvidere mindst et angreb på det Byzantinske Riges hovedstad Konstantinopel.

Oleg blev efterfulgt af Igor (Ingvar). Olegs relation til Igor er omtvistet blandt historikere, herunder særlig de tidsmæssige sammenhænge.

Referencer 

Regenter
Personer i Ruslands historie